stanford-oval/wikipedia huggingface dataset:
Lievä kantrihuijaus
Kappaleet

Kaikki kappaleet sovittanut The Hepamamas.
Kappaleet > A-puoli

Intro – 1.00 (alkup. Rock'n'Roll, säv. Mike Leander ja Gary Glitter, san. Antti Raivio ja Ville Virtanen)
Mahti Sonni – 2.50 (alkup. I'm the Leader of the Gang, säv. Mike Leander ja Gary Glitter, san. Antti Raivio ja Ville Virtanen)
Jykevää on rakkaus – 2.26 (alkup. I only wanna be with you, säv. Mike Hawker ja Ivor Raymonde, san. Eki Suomaa)
Mä Turo oon – 2.16 (alkup. Olen hautausmaa, säv. Hector, san. Ville Virtanen)
Oowee Oohla – 3.30 (säv. ja san. Henry Aaltonen, Christer Häkkinen ja Pekka Järvinen)
Rumarimprempsa – 3.36 (alkup. Sugar Baby Love, säv. Wayne Bickerton ja Tony Waddington, san. Antti Raivio)
Kappaleet > B-puoli

Kantri-Jyri & Beba Teukka: Anarkistus – 2.54 (alkup. Anarchy in the U.K., säv. Johnny Rotten, san. Ville Virtanen ja Antti Raivio)
Vesipatja jäätyy – 3.59 (alkup. I love you love man, säv. Mike Leander ja Gary Glitter, san. Antti Raivio)
Rokki soi – 3.14 (alkup. Ja rokki soi, säv. Matti Ruohonen, san. Antti Raivio)
Turon isä: Jori 16 vuotta – 2.38 (alkup. Seasons in the Sun, säv. Jacques Brel ja Ron MacKyen, san. Antti Raivio)
Tyttöprinssi – 3.40 (alkup. Starman, säv. David Bowie, san. Antti Raivio)
Kokoonpano

Aki & Turo - laulu
Kokoonpano > The Hepamamas

Leevi Leppänen - rummut
Tommi Lindell - kosketinsoittimet
Vesa Antti - kitarat
Turbo Turpeinen - laulu
Pemo Ojala - trumpetti
Pynde Pylkkänen - saksofoni
Mikko Vuorela - basso
Luis Nicolao

Luis Nicolao
Luis Alberto Nicolao (s. 28. kesäkuuta 1944, Buenos Aires) on entinen argentiinalainen uimari, joka rikkoi vuonna 1962 kaksi kertaa 100 metrin perhosuinnin maailmanennätyksen, ensiksi 24. huhtikuuta, Rio de Janeirossa, ajalla 58,4, ja kolme päivää myöhemmin samassa paikassa, nyt ajalla 57,0. Nicolaon ennätys kesti viisi vuotta, jolloin sen rikkoi Yhdysvaltojen Mark Spitz.
Nicolao osallistui olympialaisiin kolme kertaa, alkaen vuodesta 1960, jolloin hän oli vasta 14-vuotias, ja oli jo tuolloin Etelä-Amerikan mestari 100 metrin perhosuinnissa. Nicolao muutti myöhemmin opiskelemaan Yhdysvaltoihin.
Ludwig Jekels

Ludwig Jekels Wienin psykoanalyyttisella poliklinikalla vuonna 1922 (kolmantena vasemmalta).
Ludwig Jekels (vuoteen 1903 Jekeles; 15. elokuuta 1867 Lemberg, Itävalta-Unkari [nyk. Lviv, Ukraina] — 13. huhtikuuta 1954 New York, Yhdysvallat) oli itävaltalainen lääkäri ja psykoanalyytikko.
Ludwig Jekels oli sukutaustaltaan puolalainen. Hän syntyi Lembergissä (nyk. Lviv) ja opiskeli lääketiedettä Wienin yliopistossa, jossa hän suoritti tohtorintutkinnon vuonna 1892. Hän työskenteli viisi vuotta Wienin yliopistollisessa keskussairaalassa ja perusti vuonna 1897 Sleesiaan vesihoitolaitoksen. Sen jälkeen hän työskenteli psykiatrina Varsovassa. Hän kiinnostui Sigmund Freudin teorioista, meni Freudin potilaaksi vuonna 1905 ja alkoi osallistua Wienin psykoanalyyttisen yhdistyksen toimintaan. Hän esitteli psykoanalyysia Puolassa.
Ensimmäisen maailmansodan jälkeen Jekels työskenteli Wienissä koulutusanalyytikkona. Vuonna 1934 hän matkusti Otto Fenichelin kanssa Tukholmaan ja auttoi Ruotsalais-suomalaisen Psykoanalyyttisen Yhdistyksen perustamisessa. Hän palasi Wieniin vuonna 1937, mutta seuraavana vuonna hän joutui lähtemään maanpakoon, kun Itävalta liitettiin natsi-Saksaan. Jekels siirtyi Australian kautta Yhdysvaltoihin ja työskenteli New Yorkissa psykoanalyytikkona.
Teoksia

Jekels, Ludwig (1952). Selected Papers. London: Imago Publishing Co.
Kirjallisuutta

Bergler, E.: "Ludwig Jekels 1867–1954." International Journal of Psycho-Analysis 1955, 36. vsk., s. 71–73.
Aiheesta muualla

Jekels (Jekeles), Ludwig hakuteoksessa International Dictionary of Psychoanalysis.
M8 Greyhound

| M8 Light Armored Car |
| --- | --- |

Aseen tyyppi:  panssariauto
Alkuperämaa:   Yhdysvallat
Palvelushistoria
Palvelusvuodet:  1943–
Valtion käytössä:   Yhdysvallat
Sodissa:  toinen maailmansota Korean sota Vietnamin sota
Valmistushistoria
Suunnittelijat:  Ford Motor Company
Suunniteltu:  1942
Valmistusvuodet:  1943–1945
Valmistusmäärä:  8 523 kpl (M8) 3 791 kpl (M20)
Tekniset tiedot
Paino:  7,89 t
Pituus:  5,0 m
Leveys:  2,54 m
Korkeus:  2,25 m
Miehistö:  4 (johtaja/lataaja, ampuja, ajaja, apukuljettaja)
Panssarointi:  9,5–25,4 mm
Pääaseistus:  1 × 37 mm M6-tykki
Muu aseistus:  1 × 7,92 mm Browning M1919 -konekivääri 1 × 12,7 mm Browning M2 -konekivääri
Moottori:  Hercules JXD 6-syl. (bensiini)
Teho:  110 hv (82 kW)
Toimintasäde:  560 km (tiellä)
Huippunopeus:  89 km/h
M8 Light Armored Car on yhdysvaltalainen toisen maailmansodan aikainen kuusipyöräinen panssariauto, jonka suunnitteli Ford Motor Company. Brittiläiset antoivat sille lempinimen Greyhound (suom. englanninvinttikoira), mutta yhdysvaltalaiset käyttivät tätä nimeä hyvin harvoin. Yhdysvaltojen lisäksi ajoneuvoa ovat käyttäneet lukuisat valtiot ympäri maailman, ja se on säilynyt joidenkin Etelä-Amerikan valtioiden käytössä vielä 2000-luvulle saakka.
Pääaseena oli 37 millimetrin M6-tykki, lisäksi se oli aseistettu myös .50-kaliiperisella Browning M2 -konekiväärillä ja .30-kaliiperisella Browning M1919 -konekiväärillä. Moottorina oli kuusisylinterinen Hercules JXD -bensiinimoottori, jonka voimin M8 saavutti 88 km/h huippunopeuden.
M20 Armored Utility Car
M8 Greyhoundista valmistettiin myös M20 Armored Utility Car -versiota, josta tykki torneineen oli poistettu. Sitä käytettiin tiedustelu- ja komentoajoneuvona.
Aiheesta muualla

Kuvia tai muita tiedostoja aiheesta M8 Greyhound Wikimedia Commonsissa
Luis Morgan Casey

Luis Morgan Casey (23. kesäkuuta 1935 Portageville, Missouri – 27. heinäkuuta 2022) oli yhdysvaltalainen roomalaiskatolinen piispa. Hänet vihittiin papiksi Saint Louisin arkkihiippakuntaan 7. huhtikuuta 1962. Hänet nimitettiin La Pazin arkkihiippakunnan vihkipiispaksi Boliviaan ja Mibiarcan titulaaripiispaksi 3. marraskuuta 1983. Piispaksi konsekroinnin suoritti 28. tammikuuta 1984 Alfio Rapisarda, jota avustivat Jorge Manrique Hurtado ja John Lawrence May.
18. tammikuuta 1988 Casey sai nimityksen Pandon apostoliseksi vikaariksi Boliviassa.
Luo Zhilu

Luo Zhilu (kiinaksi 骆知鹭, s. 2006) on kiinalainen kiipeilijä. Hän on osallistunut kilpailuihin boulderoinnissa ja lead-kiipeilyssä. Vuonna 2022 hän voitti boulderoinnin maailmancupin Brixenin osakilpailussa pronssia ollen ensimmäinen boulderoinnin maailmancupissa mitalisijoille yltänyt kiinalainen kiipeilijä. Hän oli myös ensimmäinen maailmancupin finaaliin päässyt kiinalainen kiipeilijä. Hän oli boulderoinnin Aasian-mestaruuskisoissa toinen vuonna 2022.
Maailmancupin kokonaistuloksissa hän oli vuonna 2023 kahdestoista. Vuoden 2024 boulderoinnin maailmancupin ensimmäisessä osakilpailussa hän oli kolmas. Hän oli vuonna 2024 mitalisijoilla myös kauden ensimmäisessä lead-kiipeilyn maailmancupissa voittaessaan hopeaa Wujiangissa Kiinassa.
Luettelo Bangladeshin kaupungeista

Bangladeshin kartta
Dhaka, maan pääkaupunki
Tämä on luettelo Bangladeshin suurimmista kaupungeista vuonna 2011
Dhaka 6 970 000 asukasta
Chittagong 2 582 401
Narayanganj 709 381
Khulna 663 342
Sylhet 479 837
Tongi 476 350
Rajshahi 449 756
Bogra 400 983
Barisal 328 278
Comilla 326 386
Tämä on aakkosellinen luettelo Bangladeshin kaupungeista[lähde? ]
Barisal
Bhola
Bogra
Chandpur
Chittagong
Chuadanga
Comilla
Dhaka
Dinajpur
Farodpur
Feni
Hatia
Ishurdi
Jamalpur
Jessore
Joydevpur
Kaptai
Khepupara
Khulna
Kurmitola
Kutubdia
Madaripur
Maijdicourt
Mymensingh
Patuakhali
Rajshahi
Rangamati
Rangpur
Saidpur
Sandwip
Satkhira
Serajgonj
Sitakundu
Srimangal
Sylhet
Tangail
Teknaf
Thakurgaon
Tungi
Aiheesta muualla

Kuvia tai muita tiedostoja aiheesta Luettelo Bangladeshin kaupungeista Wikimedia Commonsissa
Luettelo Ranskan Polynesian kunnista

Tämä on luettelo Ranskan Polynesian kunnista. Hallintoalueella on 48 kuntaa.
| INSEE-koodi | Postinumero | Kunta |
| --- | --- | --- |
| 98711 | 98760 | Anaa |
| 98712 | 98701 | Arue |
| 98713 | 98761 | Arutua |
| 98714 | 98730 | Bora Bora |
| 98715 | 98704 | Faa'a |
| 98716 | 98763 | Fakarava |
| 98717 | 98765 | Fangatau |
| 98718 | 98740 | Fatu Hiva |
| 98719 | 98755 | Gambier |
| 98720 | 98720 | Hao |
| 98721 | 98768 | Hikieru |
| 98722 | 98705 | Hitiaa O Te Ra |
| 98723 | 98741 | Hiva Oa |
| 98724 | 98731 | Huahine |
| 98725 | 98709 | Mahina |
| 98726 | 98769 | Makemo |
| 98727 | 98771 | Manihi |
| 98728 | 98732 | Maupiti |
| 98729 | 98728 | Moorea-Maiao |
| 98730 | 98772 | Napuka |
| 98731 | 98742 | Nuku Hiva |
| 98732 | 98773 | Nukutavake |
| 98733 | 98711 | Paea |
| 98734 | 98712 | Papara |
| 98735 | 98714 | Papeete |
| 98736 | 98716 | Pirae |
| 98737 | 98774 | Puka-Puka |
| 98738 | 98718 | Punaauia |
| 98739 | 98750 | Raivavae |
| 98740 | 98776 | Rangiroa |
| 98741 | 98751 | Rapa |
| 98742 | 98779 | Reao |
| 98743 | 98752 | Rimatara |
| 98744 | 98753 | Rurutu |
| 98745 | 98733 | Tahaa |
| 98746 | 98743 | Tahuata |
| 98747 | 98722 | Taiarapu-Est |
| 98748 | 98722 | Taiarapu-Ouest |
| 98749 | 98781 | Takaroa |
| 98750 | 98735 | Taputapuatea |
| 98751 | 98783 | Tatakoto |
| 98752 | 98726 | Teva I Uta |
| 98753 | 98754 | Tubuai |
| 98754 | 98735 | Tumaraa |
| 98755 | 98784 | Tureia |
| 98756 | 98744 | Ua Huka |
| 98757 | 98745 | Ua Pou |
| 98758 | 98735 | Uturoa |
Luettelo Ranskan akatemian pääsihteereistä

Luettelo Ranskan akatemian pääsihteereistä käsittää Ranskan akatemian korkeimman virkamiehen katkeamattoman listan aina akatemian perustamisesta vuonna 1634 lähtien aina nykypäivään saakka.
Pääsihteerin (secrétaire perpétuel) valitsevat akatemian jäsenet keskuudestaan ja hän on Ranskan akatemian korkein virkamies, joka valitaan aina elinajaksi, mutta nykyisin on tullut tavaksi jättää tehtävä nuoremmille ja jatkaa itse tavallisena akateemikkona. Ranskan valtionpäämies on akatemian suojelija, mutta ei osallistu mitenkään hallintoon, ei jäsenten valintaan tai virkailijoiden valintaan.
| N:o | Nimi | Valintavuosi | Huom>  |
| --- | --- | --- | --- |
| 1 | Valentin Conrart | 1634 | - |
| 2 | François-Eudes de Mézeray | 1675 | - |
| 3 | François-Séraphin Régnier-Desmarais | 1683 | - |
| 4 | André Dacier | 1713 | - |
| 5 | Jean-Baptiste Dubos | 1722 | - |
| 6 | Claude-François-Alexandre Houtteville | 1742 | - |
| 7 | Jean-Baptiste de Mirabaud | 1742 | (erosi 1755) |
| 8 | Charles Pinot Duclos | 1755 | - |
| 9 | Jean Le Rond d'Alembert | 1772 | - |
| 10 | Jean-François Marmontel | 1783 | - |
| 11 | Jean-Baptiste-Antoine Suard | 1816 | - |
| 12 | François-Juste-Marie Raynouard | 1817 | (erosi 1826) |
| 13 | Louis-Simon Auger | 1826 | - |
| 14 | François Andrieux | 1829 | - |
| 15 | Antoine-Vincent Arnault | 1833 | - |
| 16 | Abel-François Villemain | 1834 | - |
| 17 | Henri Patin | 1871 | - |
| 18 | Camille Doucet | 1876 | - |
| 19 | Gaston Boissier | 1895 | - |
| 20 | Paul Thureau-Dangin | 1908 | - |
| 21 | Étienne Lamy | 1913 | - |
| 22 | Frédéric Masson | 1919 | - |
| 23 | René Doumic | 1923 | - |
| 24 | Georges Goyau | 1938 | - |
| 25 | André Bellessort | 1940 | - |
| 26 | Georges Duhamel | 1944 | (erosi 1946) |
| 27 | Georges Lecomte | 1946 | - |
| 28 | Maurice Genevoix | 1958 | (erosi 1973) |
| 29 | Jean Mistler | 1974 | (erosi 1985) |
| 30 | Maurice Druon | 1985 | (erosi 1999) |
| 31 | Hélène Carrère d'Encausse | 1999 | - |
Luettelo Ranskan Guayanan kunnista

Kuntajako
Kunnat ja arrondissementtijako. Lännessä on Saint-Laurent-du-Maronin arrondissementti (vaalean vihreällä) ja idässä Cayennen (oranssi).
Tämä on luettelo Guayanan merentakaisen departementin kunnista Ranskassa. Departementti jakautuu kahteen arrondissementtiin ja 22 kuntaan. Kunnat on lueteltu oheisessa taulukossa.
| INSEE-koodi | Postinumero | Kunta | Väkiluku (1> 1.2013) | Arrondissementti 1) |
| --- | --- | --- | --- | --- |
| 97360 | 97317 | Apatou | &&&&&&&&&&&07649.&&&&007 649 | S |
| 97361 | 97319 | Awala-Yalimapo | &&&&&&&&&&&01350.&&&&001 350 | S |
| 97356 | 97330 | Camopi (Camopil) | &&&&&&&&&&&01707.&&&&001 707 | C |
| 97302 | 97300 | Cayenne | &&&&&&&&&&054709.&&&&0054 709 | C |
| 97357 | 97340 | Grand-Santi | &&&&&&&&&&&06343.&&&&006 343 | S |
| 97303 | 97350 | Iracoubo | &&&&&&&&&&&01967.&&&&001 967 | C |
| 97304 | 97310 | Kourou | &&&&&&&&&&025793.&&&&0025 793 | C |
| 97305 | 97355 | Macouria | &&&&&&&&&&010721.&&&&0010 721 | C |
| 97306 | 97360 | Mana | &&&&&&&&&&&09593.&&&&009 593 | S |
| 97353 | 97370 | Maripasoula | &&&&&&&&&&010477.&&&&0010 477 | S |
| 97307 | 97351 | Matoury | &&&&&&&&&&030244.&&&&0030 244 | C |
| 97313 | 97356 | Montsinéry-Tonnegrande | &&&&&&&&&&&02480.&&&&002 480 | C |
| 97314 | 97380 | Ouanary | &&&&&&&&&&&&0135.&&&&00135 | C |
| 97362 | 97340 | Papaïchton | &&&&&&&&&&&06335.&&&&006 335 | S |
| 97301 | 97390 | Régina | &&&&&&&&&&&&0951.&&&&00951 | C |
| 97309 | 97354 | Remire-Montjoly | &&&&&&&&&&021638.&&&&0021 638 | C |
| 97310 | 97311 | Roura | &&&&&&&&&&&03293.&&&&003 293 | C |
| 97358 | 97312 | Saint-Élie | &&&&&&&&&&&&0150.&&&&00150 | C |
| 97308 | 97313 | Saint-Georges | &&&&&&&&&&&03907.&&&&003 907 | C |
| 97311 | 97320 | Saint-Laurent-du-Maroni | &&&&&&&&&&041515.&&&&0041 515 | S |
| 97352 | 97314 | Saül | &&&&&&&&&&&&0150.&&&&00150 | S |
| 97312 | 97315 | Sinnamary | &&&&&&&&&&&03011.&&&&003 011 | C |
1) Lyhenne C= Cayennen arrondissementti ja S= Saint-Laurent-du-Maronin arrondissementti.
Luonnossa

| Luonnossa Ismo Alanko Säätiö |
| --- | --- | --- |

Livealbumin tiedot
 Julkaistu: 1999
 Tyylilaji: Suomirock
 Levy-yhtiö: Poko Rekords
Ismo Alanko Säätiön muut julkaisut
| Pulu 1998 | Luonnossa 1999 | Sisäinen solarium 2000 |
Luonnossa on Ismo Alanko Säätiön ensimmäinen live-albumi, ja järjestyksessään toinen albumi. Se julkaistiin vuonna 1999.
Kokoonpano

Ismo Alanko: laulu, kitara, piano
Jussi Kinnunen: basso, laulu
Samuli Laiho: kitara, laulu
Teho Majamäki: lyömäsoittimet, marimba, vibrafoni, farfisa
Kimmo Pohjonen: haitari, huuliharppu, laulu, sormipiano, harmonium
Marko Timonen: rummut, lyömäsoittimet
Kokoonpano > Muut

Andy Snellman/Radiomafia: äänitys
Heikki Savolainen, Ismo Alanko ja Heikki Iso-Ahola: miksaus (Seawolf Studio, Suomenlinna)
Kappaleet

CD 1
Hetki hautausmaalla – 4.35
Kun Suomi putos puusta – 5.16
Muoviruusuja omenapuissa – 4.34
Pelataanko shakkia vai? – 4.49
Extaasiin – 5.16
Rakkaus on ruma sana – 4.16
Seinät – 4.26
Maalausliike – 4.18
Värityskirja – 4.52
Piste – 5.06
CD 2
Masentunut ameeba – 4.49
Pulu – 4.34
Totuus vai tequila – 4.52
Säkenöivä voima – 4.05
Kuolemalla on monet kasvot – 6.54
Rakkaudesta – 5.14
Ihminen – 5.02
Rakas rämä elämä – 3.06
Karjalan kunnailla – 6.28
Kulkurin iltakalja – 3.22
Levottomat jalat – 4.17
Tällä tiellä – 5.21
Luo Pinchao

Luo Pinchao (yksink.: 罗品超; perint.: 羅品超; pinyin: Luó Pǐnchāo; kesäkuu 1912 – 15. heinäkuuta 2010 Guangzhou) oli kiinalainen kantonilaisen oopperan esittäjä.
Luo aloitti esiintymisen vuonna 1930. Hän osallistui kiinalaisen oopperan modernisoimiseen. Xinhua mainitsi hänelle tunnusomaiseksi tavaksi lähes puolen tunnin laulamisen toinen jalka kohotettuna ja rekvisiittaan kiedottuna. Guinnessin ennätyskirja nimesi Luon maailman vanhimmaksi oopperalaulajaksi.
Aiheesta muualla

Luo Pinchao Internet Movie Databasessa. (englanniksi)
Luis Moya

Luis Moya vuonna 2012.
Luis Rodríguez Moya (s. 23. syyskuuta 1960 A Coruña, A Coruñan maakunta, Espanja) on espanjalainen entinen rallin kartanlukija, joka voitti 24 maailmanmestaruussarjan osakilpailua ja kaksi maailmanmestaruutta (1990, 1992) Carlos Sainzin kanssa. Moya aloitti ralliuransa vuonna 1983 keskeytettyään lääketieteen opintonsa. Hänestä tuli ammattilainen vuonna 1987. Moya oli Sainzin kartanalukija vuodet 1988–2002.
Kilpauransa jälkeen Moya toimi Subarun rallitallin urheilujohtajana vuoteen 2006 asti.
Aiheesta muualla

Luis Moyan tilastot Rally Base -sivustolla (englanniksi)
Louhi ja Murska

Louhi ja Murska olivat Espoon Keilaniemessä sijaitsevan Tieteen tietotekniikan keskuksen CSC:n kaksi supertietokonetta. Louhen korvasi Sisu vuonna 2013. Murskan käyttö lopetettiin vuonna 2012.
Louhi

Louhi oli CSC:n supertietokone, jonka laskennallinen huipputeho oli 86,7 teraflopsia (eli 86,7 biljoonaa laskutoimitusta sekunnissa). 27. kesäkuuta 2007 järjestetyssä Linpack-testissä Louhi saavutti 8,9 teraflopsin suorituskyvyn saaden näin sijan 109 TOP500-listalta.
Louhi > Laitteisto

Järjestelmäperhe: Cray XT3
Järjestelmän malli: Cray XT4
Tietokone: Cray XT4 Opteron Dual Core 2,6 GHz
Muisti: 2048 Gt (1 Gt / ydin)
Käyttöönottovuosi: 2007
Käyttöjärjestelmä: UNICOS/Linux
Suoritin: 2048 kappaletta AMD Opteron Dual Core 2600 MHz (5,2 gigaflopsia / suoritin)
Louhen käyttötarkoitus oli toimia niin kutsuttuna capability-koneena, eli laskea rinnakkain toisistaan riippuvaisia laskutoimituksia. Lopullisessa kokoonpanossa vuonna 2008 Louhi saavutti teoreettisen 100 teraflopsin laskentatehon ollen näin yksi Euroopan tehokkaimmista supertietokoneista.
Murska

Murska oli CSC:n superklusteri, jonka laskennallinen huipputeho oli 11,3 teraflopsia. 27. kesäkuuta 2007 järjestetyssä Linpack-testissä Murska saavutti 8,2 teraflopsin suorituskyvyn saaden näin sijan 118 TOP500-listalta.
Murska > Laitteisto

Järjestelmäperhe: HP Cluster Platform 4000BL
Järjestelmän malli: ProLiant BL465c Cluster
Tietokone: Cluster Platform 4000 BL465c Opteron Dual Core 2,6 GHz InfiniBand
Muisti: 5120 Gt (1 Gt / ydin * 1024, 2 Gt / ydin * 512, 4 Gt / ydin * 512, 8 Gt / ydin * 128)
Käyttöönottovuosi: 2007
Käyttöjärjestelmä: Linux
Suoritin: 1088 kappaletta AMD Opteron Dual Core 2600 MHz (5,2 gigaflopsia / suoritin)
Murskan käyttötarkoitus oli toimia niin kutsuttuna capacity-koneena, eli suorittaa perättäisiä, toisistaan riippumattomia laskutoimituksia.
Mahdollisia käyttökohteita

Aerosolien vaikutus ilmastonmuutokseen
Solukalvot ja lääkemolekyylit
Maailmankaikkeuden ikä ja koostumus
Fuusioreaktorin toiminta
Nanotiede
Aiheesta muualla

Tieteen tietotekniikan keskus CSC
Louhi User's Guide (Arkistoitu – Internet Archive)
Murska User's Guide (Arkistoitu – Internet Archive)
Top 500 supercomputer sites
Louhinta

Avolouhos Portlandin saarella Britanniassa.
Louhinta on kaivos- tai rakennustoimintaan liittyvää työtä, jossa kallioperästä irrotetaan kiviainesta joko räjäyttämällä tai jollain muulla tekniikalla. Louhinta voidaan jakaa avolouhintaan, maanalaiseen louhintaan sekä veden alla tapahtuvaan louhintaan.
Louhintaa tehdään useista syistä. Kalliota voidaan louhia pois rakennusten perustusten tai teiden tieltä tai tunnelin tai luolan rakentamiseksi tai laajentamiseksi. Kiveä voidaan myös louhia tarve- ja käyttökiveksi. Suuria määriä kiveä louhitaan kaivosteollisuudessa, kun otetaan haluttuja malmeja sisältävää kiviainesta.
Louhinta rakennustoiminnassa

Rakennustoiminnassa kalliota louhitaan joko esteen poistamiseksi, tunneleiden rakentamiseksi tai rakennusteollisuuden raaka-aineeksi. Louhinnasta syntynyt louhe käytetään joko sellaisenaan tai murskattuna pääasiassa rakennusten pohjamateriaaliksi, tai teiden ja rautateiden pengermateriaaliksi. Usein uusia rautatielinjauksia tehtäessä pyritään linjaamaan rata siten, että louhimistöistä saatava kiviaines voidaan vähällä vaivalla siirtää pehmeikköjen täyttämiseen tai matalien alueiden pengerrykseen. Usein on taloudellista murskata louhe soraksi, jolloin sen jälleenmyyntiarvo nousee ja sitä voidaan käyttää vaativimmissa paikoissa, esimerkiksi teiden tai talojen kantavissa kerroksissa.
Louhinta rakennustoiminnassa > Käyttökiven tai malmin louhinta eli ns. massalouhinta

Käyttökiveä louhitaan esimerkiksi teiden tai rakennusten pohjia varten. Massalouhinnassa pyritään irrottamaan kiven tulevaa käyttöä ajatellen optimaalinen louhe mahdollisimman pienellä poraus- ja räjähdemäärällä. Esimerkiksi murskattavaksi tarkoitetulle kivelle on maksimikoko, jolloin liian suuria kiviä joudutaan ”rikottamaan”. Toisaalta täyttöihin kelpaavat isommatkin kivet.
Suuren sinkoutumavaaran ja tärinän takia massalouhintoja tehdään pääasiassa etäällä asutuksesta ja vaara-alue ulottuu louhintojen aikana satojen metrien säteelle. Räjäytysten aikana vaara-alueella ei saa olla ihmisiä ja koneet siirretään pois alueelta kalustovahinkojen välttämiseksi. Avolouhoksilla räjäytykset pyritään ajoittamaan työvuorojen vaihtoon, jolloin kaivosmonttu saadaan tyhjäksi ihmisistä ja kalustosta siten, että räjäytys häiritsee mahdollisimman vähän lastaus- ja kuljetustoimintaa.
Massalouhinnassa käytetään suurta porakalustoa (porareiän halkaisija voi olla yli 10 cm) ja suuria reikäpanoksia (kymmeniä kiloja räjähdettä reikää kohden). Toisaalta reikiä porataan harvaan, jolloin yhdellä reiällä saadaan irrotettua huomattavan suuri määrä louhetta ja jolloin porametrejä ja räjähteitä kuluu vähän kuutiometriä kohti. Poraus- ja panostusvirheistä, kallion rikkonaisuudesta tai kiven laadun vaihteluista johtuen kalliosta voi irrota isompia kiviä, joita joudutaan myöhemmin rikottamaan joko poraamalla ja räjäyttämällä tai kaivinkoneeseen kiinnitetyllä hydraulisen vasaran avulla.
Louhinta rakennustoiminnassa > Raivauslouhinta

Kalliopinnan ollessa lähellä maan pintaa, täytyy kalliota louhia, jotta talojen perustukset, infrastruktuuri tai kunnallistekniikan putket saataisiin sijoitettua oikealle tasolle. Raivauslouhinnoista suurin osa on pieniä, esimerkiksi talojen pohjien louhintoja, mutta on myös suurempia töitä, kuten teiden avoleikkauksia.
Raivauslouhinnassa täytyy yleensä ottaa huomioon ympäristön asettamat rajoitteet, kuten asutus, tiet ja mahdollisesti tärinälle arat rakenteet. Usein raivauslouhinnalle on asetettu rajamitat, jotka täytyy pyrkiä toteuttamaan: jos esimerkiksi talon pohjan jää ”kovaksi”, eli tehdyn louhinnan korkeustaso on korkeammalla kuin tavoitetaso, louhintaa täytyy jatkaa, jotta perustuksille saadaan riittävästi tilaa. Liian laajalti louhittu pohja aiheuttaa kuitenkin turhia kuluja, koska pohjaa joudutaan täyttämään.
Raivauslouhinnoissa voidaan tilanteen salliessa käyttää massalouhintakalustoa ja -tekniikoita esimerkiksi teiden kallionleikkauksiin. Yleensä teiden linjaukset suunnitellaankin siten, että kallioleikkauksista saadaan helposti täyttökiveä lähistölle. Pienemmissä ja sinkoamiselle herkemmissä kohteissa ei ole järkevää tai turvallista käyttää järeää kalustoa ja suuria reikäpanoksia, vaan pientä porakalustoa, pienempiä reikäpanoksia ja tiheää porauskaaviota. Tämän vuoksi porametrejä ja räjähteitä joudutaan käyttämään enemmän irrotettua kuutiometriä kohti. Tällä tavalla louhituista kivistä tulee pienen reikävälin takia huomattavasti pienempiä kuin massalouhinnassa. Pienen reikäpanoksen takia sinkoutumavaara pienenee huomattavasti, koska momentaalisen eli samanaikaisesti räjähtävän räjähteen määrä on pieni.
Lisäksi sinkoutumalle herkässä ympäristössä täytyy kenttä peittää huolellisesti ennen räjäytystä. Ympäristössä olevia ihmisiä täytyy varoittaa räjäytyksestä, mikä tapahtuu useimmiten käyttämällä summerilla annettua piipittävää ääntä. Tarvittaessa räjäytyspaikan ympäristö tulee eristää sivullisilta asettamalla vahteja räjäytyspaikan ympäristöön. Erittäin herkässä ympäristössä täytyy käyttää jotain muuta louhintatekniikkaa kuin räjäyttämistä, esimerkiksi irtiporausta tai murtolaastia, joka on hitaasti, mutta voimakkaasti laajeneva seos.